ગયા મહિને નવા ટ્રાન્સપોર્ટ કમિશનર વી.પી. પટેલે સુરત આરટીઓ કચેરીની મુલાકાત લીધી હતી. ત્યારે પણ અકળાયેલા લોકોએ હોબાળો મચાવ્યો હતો. ત્યારે સુરત આરટીઓ કચેરીની હકીકત જાણવાનો તેમણે પ્રયત્ન કર્યો હતો. તે વખતે 31હજાર વાહનોના રજીસ્ટ્રેશનની ફાઈલ પેન્ડિંગ હતી. જોકે, ત્યારે સુરત આરટીઓના પાર્થ જોષીએ આ બધા કેસમાં કાગળો અધૂરા હોવાના સરકારી કારણો આગળ ધરીને ટ્રાફિક કમિશનરને ઉંધા ચશ્મા પહેરાવી દેવાયા હતાં. ત્યારપછી પણ એક મહિનો વિતી ગયો છે, છતાં હાલતમાં કોઈ ફરક નથી પડયો. ટ્રાન્સપોર્ટ કમિશનરને પણ ઉઠા ભણાવાય રહ્યાં હોય તેવું દેખાય રહ્યું છે.